Vijenac (časopis)
<s>Vijenac (do 1903.</s><s>Vienac) dvotjednik je za kulturu Matice hrvatske.</s><s>Središnji je književni list hrvatske književnosti i kulture 19. stoljeća.</s><s>Današnji »Vijenac« časopis je koji prati sva suvremena zbivanja na književnoj, izdavačkoj, likovnoj i domaćoj kazališnoj sceni.</s><s>U nešto manjoj mjeri pozornost pridaje i drugim umjetnostima i projektima.</s>

<s>Povijest</s>

<s>Od 1869. do 1903.</s><s>Časopis je 1869. godine pokrenula Matica ilirska pod nazivom "Vienac", s podnaslovom zabavi i pouci.</s><s>Prvi urednik »Vienca« bio je Đuro Deželić.</s><s>Već u prvom broju sudjelovali su August Šenoa, Ivan Zahar, i Ivan Dežman.</s><s>Drugo godište uređuje Ivan Perkovac, koji je snažnije nastojao voditi časopis kao tribinu književnog stvaralaštva, te je »Vienac«  tako postao stvarno ogledalo hrvatskog književnog života.</s><s>Proširio se i krug suradnika, te radove u listu objavljuju Franjo Marković, Franjo Ciraki, Lavoslav Vukelić, Adolfo Veber Tkalčević i Josip E. Tomić.</s>

<s>Sljedeće godine, 1871., uredništvo je prošireno te je tako omogućena veća kvaliteta književnih i znanstvenih priloga.</s><s>Godine 1873. u uredništvu su Andrija Palmović, Đuro Arnold i Rikard Jorgovanić.</s><s>Zlatno razdoblje »Vijenca« nastaje kada je urednikom postao sami August Šenoa 13. prosinca 1874. godine.</s><s>To je razdoblje oživljavanja i djelovanja Matice kad ona mijenja ime i postaje Matica hrvatska.</s><s>Premda otada »Vijenac«  ne izlazi kao Matičino glasilo, nego mu je vlasnik i nakladnik bila Dionička tiskara, u kojoj se list tiskao, Matica i dalje upravlja listom.</s><s>Njezini su članovi pretplatnici lista te je o njihovoj pretplati uglavnom i ovisilo izlaženje lista.</s><s>Šenoa je nerado prihvatio posao urednika, iako je do tada bio u redakciji lista.</s><s>Kad je postao urednikom pisao je koncem 1873. godine Franji Markoviću:
 
Za vrijeme Šenoinog uređivanja naklada časopisa koji je tada izlazio tjedno premašila je 1.500 primjeraka, a u časopisu su sudjelovali gotovo svi hrvatski pisci, bez obzira na politička ili ideološka uvjerenja.</s><s>Njegovom je zaslugom Vijenac postao središnjim časopisom hrvatske književnosti u doba protorealizma i realizma.</s><s>Nakon Šenoine smrti bilo je jako teško nadomjestiti vrsnog književnika i iskusnog kritičara te urednika.</s><s>Urednici nakon njega bili su Fran Folnegović, Vjekoslav Klaić, Josip Pasarić, Bartol Inhof, Jovan Hranilović, Đuro Arnold, Stjepan Bosanac i Milan Šenoa.</s><s>Posljednje 35. godište lista uređivali su Ksaver Šandor Gjalski i Milivoj Dežman-Ivanov.</s><s>Oni su izdali 24 broja.</s><s>Časopis je bio veoma luksuzan: osim književnih i esejističkih tekstova u njemu je bilo 168 slika, 17 portreta, 78 ilustracija i 44 table umjetničkih priloga.</s><s>Matica je uložila u časopis 8.000 kruna ali je rezultat bio slab i »Vienac«  je 1903. ugašen.</s><s>Nakon toga od 1904. do 1993. godine bilo je još pet pokušaja obnove časopisa izvan Matičina okrilja.</s>

<s>Od 1904. do 1905.</s><s>Stjepan Radić izdaje Novi Vienac kao književni prilog Hrvatske misli od listopada 1904. do rujna 1905. godine.</s><s>Novi Vienac ugasio se nakon skoro godine dana izlaženja.</s>

<s>1909.</s><s>Povjesničar Rudolf Horvat pokrenuo je časopis Vijenac: časopis za pouku i zabavu koji je izlazio je polutjedno od 3. studenoga do 24. prosinca 1909. godine.</s>

<s>Od 1910. do 1913.</s>

<s>Uredništvo tadašnjeg časopisa Obzor pokrenulo je časopis kao Obzorov mjesečni ilustrirani prilog.</s><s>Uređivao ga je Vladimir Lunaček.</s><s>U njemu surađuju brojni književnici: Dragutin Domjanić, Fran Galović, Josip Kosor i Antun Gustav Matoš.</s><s>Ovaj Vijenac trudio se pružiti publici prikladnu i zabavnu lektiru kroz objavljivanje romana, novela i pjesama najboljih stranih i domaćih pisaca, u čemu je samo djelomično i uspio.</s>

<s>Od 1923. do 1928.</s><s>Nakon izvornoga »Vijenac« je četvrti put pokrenula, 2. siječnja 1923. godine, skupina književnika okupljena oko Ferde Nikolića i Franje Jelašića.</s><s>Njihovo izdanje Vijenca započelo je veoma ambiciozno najprije kao tjednik, zatim kao polumjesečnik da bi završio kao mjesečnik.</s><s>U njemu su radove objavljivali Frano Alfirević, Slavko Batušić, August Cesarec, Josip Kosor, Josip Kulundžić, Vladimir Nazor, Nikola Šop.</s><s>Posebice je bio okrenut slavenskim književnostima, te su u njemu surađivali i neki slovenski i srpski pisci.</s><s>Uređivali su ga prvo Franjo Jelašić, tadašnji tajnik Matice hrvatske, i Ferdo Nikolić, a nakon toga sam Ferdo Nikolić.</s><s>Kad je on prestao izlaziti, 15. srpnja 1928. godine, pokrenuta je u Matici hrvatskoj Hrvatska revija oko koje su se uspješno okupili književnici bez obzira na ideološka i književna uvjerenja.</s>

<s>1944.</s><s>Ratne 1944. godine »Vijenac« je izlazio kao mjesečnik u izdanju Hrvatskog izdavalačkog bibliografskog zavoda (HIBZ).</s><s>Glavni urednik bio je Julije Benešić, koji je oko lista uspio okupiti znatan broj građanski orijentiranih pisaca: Tin Ujević, Dobriša Cesarić, Gustav Krklec; istih onih kojima su izlazile knjige u HIBZ-u.</s><s>Izašlo je deset brojeva u šest svezaka, br. 1 (ožujak), br. 2 (travanj), br. 3 (svibanj), br. 4 (lipanj), br. 5 (srpanj).</s><s>Četverobroj 6-10 za kolovoz-prosinac 1944. godine bio je posljednji broj.</s>

<s>Novi Vijenac 
Matica hrvatska je 1993. godine, na poticaj tadašnjega Matičina predsjednika Vlade Gotovca, ponovno obnovila izlaženje lista, trajno kao dvotjednika koji u ovom obliku izlazi i danas.</s><s>Glavni urednik od prvog do 39. broja bio je Slobodan Prosperov Novak.</s><s>Boris Maruna uređivao je »Vijenac« od 40. do 100. broja, a Andrea Zlatar od 101. do 127. broja.</s><s>Zlatar 1999. godine s dijelom uredništva osniva novi časopis »Zarez«, pretežno zbog neslaganja s uređivačkom politikom Vijenca.</s><s>Nakon nje Mladen Kuzmanović uređivao je list sve do svoje smrti 2001. godine.</s><s>Nakon njega, "Vijenac" do 2008. godine uređuje Ivica Matičević.</s><s>U njegovo je vrijeme "Vijenac" obogaćen novim kolumnama, proširena je inozemna dopisnička mreža, pokrenuta je biblioteka "Vijenac", sastavljena je Bibliografija Vijenca 1993-2003., koju je priredila Libuše Jirsak.</s><s>Od 1993. do 2008. godine izlazio je s podnaslovom novine Matice hrvatske za književnost, umjetnost i znanost, a od 2008. godine izlazi s podnaslovom književni list za umjetnost, kulturu i znanost.</s><s>Današnji časopis redovito daje pregled zbivanja na kulturnoj i umjetničkoj sceni.</s><s>Kasniji urednici bili su Mate Maras i Andrija Tunjić.</s><s>Sljedeći je glavni urednik, ujedno i najduže na toj funkciji, Luka Šeput, današnji potpredsjednik Matice hrvatske.</s><s>Vijenac je uređivao do svibnja 2017. godine, kada preuzima dužnost glavnog urednika Matičina nakladništva.</s><s>Naslijedio ga je njegov dotadašnji zamjenik Goran Galić.</s>

<s>Urednici od 1869. do 1903.</s><s>Gjuro Deželić (23. siječnja 1869. – 25. prosinca 1869.) 
 Ivan Perkovac  (1. siječnja 1870. – 22. travnja 1871.)
 Ivan Dežman (29. travnja 1871. – 18. svibnja 1872.)
 Franjo Marković (25. svibnja 1872. – 27. prosinca 1873.)
 August Šenoa (3. siječnja 1874. – 10. prosinca 1881.)
 Fran Folnegović (17. prosinca 1881. – 30. prosinca 1882.)
 Vjekoslav Klaić i Mile Maravić (6. siječnja 1883. – 28. prosinca 1889.)
 Josip Pasarić i Mile Maravić (7. siječnja 1890. – 26. prosinca 1891.)
 Josip Pasarić (2. siječnja 1892. – 3. listopada 1896.)
 Bartol Inhof (10. listopada 1896. – 11. veljače 1899.)
 Jovan Hranilović (18. veljače 1899. – 7. srpnja 1900.) 
 Gjuro Arnold (14. srpnja 1900. – 5. lipnja 1902.) 
 Stjepan Bosanac i Milan Šenoa (12. lipnja 1902. – 25. prosinca 1902.)
 Ljubo Babić i Milivoj Dežman-Ivanov (1903.)</s>

<s>Izvor: Bibliografija hrvatskih književnih časopisa 19. stoljeća: Sv. 2, Vienac (1869-1903)</s>

<s>Bilješke 
"(...) sve do broja 51 godišta XIII.</s><s>U tom je broju, 17. prosinca 1881, objavljen in memoriam Augustu Šenoi, a urednički posao preuzeo je Fran Folnegović."</s>

<s>Izvori 
 Vijenac za hrvatsku književnost, tekst Josipa Bratulića u dvjestotom broju Vijenca, str 3., objavljen 1. studenoga 2001.</s><s>Zaljubljenost, tekst Mladena Kuzmanovića, str 2., isto izdanje.</s>

<s>Vanjske poveznice 
 Matica.hr-Vijenac
 Vijenac : časopis za pouku i zabavu / vlasnik i urednik Rudolf Horvat, digitalnezbirke.kgz.hr
 Vienac : zabavi i pouci : nova serija / odgovorni urednik Vladimir Lunaček, digitalnezbirke.kgz.hr
 25 godina Vijenca - komentari suradnika, matica.hr</s>

<s>Hrvatski književni časopisi
Hrvatski tiskani mediji
Matica hrvatska</s>

